***MARGELIS***

TRAVEL SERVICES & COACH OPERATOR

ΑΓIOY ΑΝΔΡΕΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Κοσμοπολίτικη ΚΥΑΝΗ ΑΚΤΗ**

**6 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **24/10** | **29/10** |

**1η ημέρα: ΠΑΤΡΑ – ΑΘΗΝΑ – ΜΙΛΑΝΟ – ΝΙΚΑΙΑ**

Συγκέντρωση των εκδρομέων στις 05:00 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος. Πτήση για την οικονομική πρωτεύουσα της Ιταλίας το Μιλάνο και άμεση αναχώρηση για τη Νίκαια. Άφιξη στη θεατρική πόλη που σύμφωνα με τον Φελίνι το μονό που χρειάζεται για να την ανακαλύψεις είναι να μετακινείς την κάμερά σου. Αυτό θα κάνουμε και εμείς. Λίγο αντισυμβατικά ίσως, θα στρέψουμε τους προβολείς μας στα φωτισμένα σημεία και μη της ωραίας Γαλλικής Ριβιέρας, ψάχνοντας το πιο αυθεντικό της πρόσωπο. Μεταφορά στο ξενοδοχείο μας. Διανυκτέρευση.

**2η ημέρα: ΝΙΚΑΙΑ**

Πανοραμική περιήγηση της πόλης. Θα διασχίσουμε την περίφημη λεωφόρο, Des Anglais που εκτείνεται κατά μήκος της παραλίας και πήρε όνομά της από μια ομάδα Άγγλων τουριστών που κατά τον 18ο συνήθιζαν να περνούν εδώ το χειμώνα, λόγω του ήπιου κλίματος. Θα δούμε το εμβληματικό ξενοδοχείο «Negresco», θα περάσουμε από την κεντρική πλατεία της πόλης την πλατεία Μασένα με το άγαλμα του Ποσειδώνα, στη συνέχεια την πλατεία Γκαριμπάλντι και τέλος θα δούμε τον Καθεδρικό Ναό της Νίκαιας που είναι αφιερωμένος στη Αγία Ρεπαράτη. Ελεύθερος χρόνος να την ανακαλύψετε και μόνοι σας. Επιστροφή στο ξενοδοχείο. Διανυκτέρευση.

**3η ημέρα: ΝΙΚΑΙΑ (ΚΑΝΝΕΣ – ΣΑΝ ΠΩΛ ΝΤΕ ΒΑΝΣ)**

Στην σημερινή μας περιήγηση θα επισκεφθούμε την αδιαμφισβήτητη “βασίλισσα” της Κυανής Aκτής, τις Κάννες, με την περίφημη Κρουαζέτ, έναν από τους πιο διάσημους δρόμους του κόσμου. Θα δούμε τα υπέροχα κτίρια, και τα υπερπολυτελή ξενοδοχεία, που χρονολογούνται από την εποχή της Μπελ Εποκ , το Παλάτι του Φεστιβάλ των Καννών. Χρόνος ελεύθερος για καφέ, βόλτα, Εν συνεχεία θα επισκεφθούμε ένα από τα πιο γραφικά χωριά της περιοχής το Σαν Πωλ Ντε Βανς, μεσαιωνικό χωριό περιτριγυρισμένο από τα τείχη του Φραγκίσκου του Πρώτου, καταφύγιο όλων των ζωγράφων και καλλιτεχνών. Επιστροφή στο ξενοδοχείο μας στη Νίκαια. Διανυκτέρευση.

**4η ημέρα: ΝΙΚΑΙΑ (ΕΖ – ΜΟΝΑΚΟ)**

Συνεχίζουμε την εκτεταμένη περιήγηση μας στη Γαλλική Ριβιλερα. Αναχωρούμε για το μεσαιωνικό Εζ, για να επισκεφθούμε το εργοστάσιο παραγωγής αρωμάτων Fragonard. Επόμενη επίσκεψη το κοσμοπολίτικο Πριγκιπάτο του Μονακό, που είναι το πιο πυκνοκατοικημένο κράτος στον κόσμο και οι κάτοικοί του αποκαλούνται Μονεγάσκοι. Στην πανοραμική μας περιήγηση θα δούμε παλάτι των Μονεγάσκων, επίσημη κυβερνητική έδρα του Πριγκιπάτου και κατοικία της βασιλικής οικογένειας των Γκριμάλντι, από τον 13ο αιώνα, τον επιβλητικό Καθεδρικό Ναό της Παναγίας και τέλος θα επισκεφθούμε το Ωκεανογραφικό Μουσείο και διεύθυνε για αρκετά χρόνια ο διάσημος εξερευνητής Ζακ Ιβ Κουστό, και θα έχετε την ευκαιρία να γνωρίσετε περισσότερα από 4.000 είδη ψαριών. Χρόνος ελεύθερος στο ιστορικό κέντρο της πόλης. Επιστροφή στο ξενοδοχείο μας στη Νίκαια. Διανυκτέρευση.

**5η ημέρα: ΝΙΚΑΙΑ – ΓΕΝΟΒΑ – ΜΙΛΑΝΟ**

Πρωινή αναχώρηση για το Μιλάνο, μέσω της αριστοκρατικής Γένοβας, όπου θα έχουμε την ευκαιρία να γνωρίσουμε μέσα από την περιήγηση μας. Στην πανοραμική περιήγηση μας στο ιστορικό κέντρο της Γένοβας, που έχει ανακηρυχτεί από την Unesco, ως Μνημείο Παγκόσμιας Πολιτιστικής Κληρονομιάς, θα δούμε τον Καθεδρικό Ναό του San Lorenzo με την υπέροχη μαρμάρινη πρόσοψη, την εντυπωσιακή Πλατεία Ρiazza de Ferrari με το κτίριο της Όπερας, το παλάτι των Δόγηδων, το σπίτι που λέγεται ότι γεννήθηκε ο Κολόμβος, και πολλά αναγεννησιακά παλάτια, μεγάλες λεωφόρους του 19ου αιώνα και μπαρόκ εκκλησίες δίπλα σε δαιδαλώδη μεσαιωνικά στενά. Ελεύθερος χρόνος και αναχώρηση για το Μιλάνο. Τακτοποίηση στο ξενοδοχείο μας, διανυκτέρευση.

**6η ημέρα: ΜΙΛΑΝΟ – ΑΘΗΝΑ – ΠΑΤΡΑ**

Σήμερα στην τελευταία μέρα του ταξιδιού μας θα γνωρίσουμε το Μιλάνο. Θα δούμε το κάστρο των Σφόρτσα, την Πιάτσα ντελ Ντουόμο που είναι η κεντρική πλατεία την πόλης και πήρε το όνομα της από τον επιβλητικό καθεδρικό ναό του Μιλάνου. Ο εντυπωσιακός Καθεδρικός του Μιλάνου (Ντουόμο ντι Μιλάνο) είναι η έδρα του αρχιεπίσκοπου της πόλης και θεωρείται ένας από τους σημαντικότερους Καθεδρικούς Ναός παγκοσμίως. Θα επισκεφθούμε την Γκαλερία Βιτόριο Εμανουέλε Β’, που πήρε το όνομα της από τον πρώτο βασιλιά της ενωμένης Ιταλίας. Το κτίριο αποτελείται από δύο γυάλινες θολωτές στοές και συνδέει τις πλατείες Πιάτσα ντελ Ντουόμο με την Πιάτσα ντελα Σκάλα. Η Όπερα Λα Σκάλα ή αλλιώς η Σκάλα του Μιλάνου, είναι ένα από τα πιο γνωστά θέατρα όπερας του κόσμου και πήρε το όνομα της από την εκκλησία που βρισκόταν στην ίδια θέση, την Αγία Μαρία della Scala. Μεταφορά στο αεροδρόμιο για την πτήση επιστροφής μας στην Αθήνα. Άφιξη στο Αεροδρόμιο Ελ. Βενιζέλος και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking**  | **Κανονική τιμή** |
| Τιμή σε δίκλινο | 930 € | 980 € |
| Τιμή σε μονόκλινο | 1.180 € | 1.230 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια Αθήνα - Μιλάνο - Αθήνα με την Sky Express
* Διαμονή σε επιλεγμένα και κεντρικά ξενοδοχεία 4\* ή παρομοια:

Nice Riviera 4\* στη Νίκαια & Ηοtel Klima 4\* στο Μιλάνο.

* Πρωινό μπουφέ καθημερινά
* Πολυτελές κλιματιζόμενο πούλμαν για τις μεταφορές και μετακινήσεις σύμφωνα με το πρόγραμμα
* Εκδρομές, περιηγήσεις, ξεναγήσεις όπως αναφέρονται στο αναλυτικό πρόγραμμα της εκδρομής
* Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα
* Έμπειρος Αρχηγός – Συνοδός
* Μία αποσκευή μέχρι 20 κιλά και μία χειραποσκευή μέχρι 8 κιλά
* **Φόροι αεροδρομίων & Δημοτικοί φόροι ξενοδοχείων**
* Ασφάλεια αστικής/επαγγελματικής ευθύνης

**ΔΕΝ ΠΕΡΙΛΑΜΒΑΝΟΝΤΑΙ:**

* Είσοδος στο Ωκεανογραφικό Μουσείο (15 €).
* Είσοδοι σε μουσεία, αρχαιολογικούς χώρους, θεάματα και γενικά όπου απαιτείται.
* Ότι αναφέρεται ως προαιρετικό ή προτεινόμενο.
* Check points (25 €).

**ΠΤΗΣΕΙΣ – SKY EXPRESS**

ΑΘΗΝΑ – ΜΙΛΑΝΟ: 15:30 – 17:05

ΜΙΛΑΝΟ – ΑΘΗΝΑ: 15:35 – 19:00

**ΣΗΜΕΙΩΣΕΙΣ:**

* Η **early booking** τιμή δεν είναι χρονική. Ισχύει για τις 10 πρώτες θέσεις
* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 10/10
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο με 6μηνη ισχύ.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.